
A ScriptKernel, mint beágyazott domain specifikus nyelv

A mai világban egyre elterjedtebbek a domain specifikus nyelvek, mert számos előnyük van az általános célú programozási nyelvekkel szemben. A legfontosabb tulajdonságuk az, hogy a programot a probléma szintjén lehet megfogalmazni, és ugyanígy verifikálni is. Azonban a domain specifikus nyelveknek árnyoldala is van, amely a magas kifejlesztési és betanulási költségekben mutatkozik meg. Erre egyfajta megoldás adnak a beágyazott domain specifikus nyelvek, mert így egy gazdanyelvre támaszkodva kevésbé költséges azok kifejlesztése, valamint az így elkészült domain specifikus nyelvek valamennyire hasonlítanak egymásra, ami a betanulás költségeit is csökkenti. Fontos szempont egy megfelelő gazdanyelv kiválasztása -- fontos az erős statikus típusrendszer és a platform függetlenség. Ilyen kritériumokkal rendelkezik a saját fejlesztésű programozási nyelvem, amely kitűnő gazdanyelv beágyazott domain specifikus nyelvek fejlesztéséhez.
Ez a dolgozat a domain specifikus nyelvek implementációjának egy új aspektusát mutatja be, felhasználva a nyelv erős statikus típusrendszerét és az operátor mechanizmust.



